પુરૂષો સ્ત્રીઓને બરાબર ઘ્યાનથી સાંભળતા નથી, એ ફરિયાદમાં એક વાત ખોટી એ છે કે માત્ર સ્ત્રીઓને જ નહીં, પુરૂષો પુરૂષોને પણ સ્ત્રીઓ જે રીતે સાંભળવાનું કહે છે, એવી રીતે સાંભળતા નથી. પુરૂષોના મગજનું વાયરીંગ એવું છે કે એમને વાતની વિગતો કરતા મર્મમાં વધારે રસ હોય છે, પરિણામે કોઈ વ્યક્તિ શું કહેવા માગે છે, તે એને ખબર પડી જાય તો પછી એ લાંબી પળોજણમાં પડતો નથી. જ્યારે સ્ત્રીઓને વાતના મર્મ કરતાં વિગતોમાં વધારે રસ હોય છે. અને તેમની તર્કશક્તિ પુરૂષો કરતાં ઓછી હોવાથી વાતનો મર્મ મગજમાં ઉતારતા વાર લાગે છે. તે જેટલી ઝડપથી સામેની વ્યક્તિના ઈરાદાઓ કળી શકે છે, એટલી ઝડપથી તેના વિચારોનું અર્થઘટન નથી કરી શકતી. માટે જ કોઈ એને કેવી નજરે જુએ છે તે એક જ સેકન્ડમાં કળી જતી સ્ત્રી જોક્સમાં ટ્યુબલાઈટ થાય પછી હસે એવું બનવું સામાન્ય છે ! આ ઉપરાંત પુરૂષોનું મગજ વિગતોનું ઝડપી અર્ધઘટન કરતું હોવાથી અઘ્ધરતાલ સાંભળેલી વાત પણ તેના માટે પૂરતી છે એવું તે માનતો હોય છે અને પરિણામે તે ઘ્યાનથી સાંભળતો નથી. પરંતુ તેની આ ખામીને લઈને ક્યારેક તે ઘણી ભૂલો કરી બેસે એવું પણ બને. આ જ કારણોસર સાંભળવાના વ્યવસાય જેવા કે દુભાષિયા (Interpreter), ગ્રાહકલક્ષી સેવાઓ (Customer service centre), વગેરેમાં સ્ત્રીઓ વઘુ કાર્યદક્ષ સાબિત થાય છે.